钦定古今图书集成/明伦汇编/氏族典/第359卷 > 林应麒
## 钦定古今图书集成/明伦汇编/氏族典/第359卷 > 林应麒

按《浙江通志》：“应麒，字必仁，仙居县人。幼颖，特喜吟咏。
嘉靖十五年成进士，授吴县令。多豪右为民患，应麒
下车辄收讯之。会御史苟汝安按郡，应麒晋谒，苟端
坐不为礼，应麒竟长揖出，豪右乘间诬之，遂被劾。已
而除国学博士，调判泰安，转金谿令，升云南提举，寻
陞惠州府同知。先是，令金谿时为郑副使世威属稿”，
议革馈送，内引分宜、进贤二邑岁费为证，语颇激切。
严世蕃、万镗二权贵讽言者文以他事，迺奉旨罢闲。
应麒以才高不能下人，且嫉恶过甚，终弗克大展其
用。